Document ID: 31973R1793

KOMISSION ASETUS (ETY) N:o 1793/73 annettu 2 päivänä heinäkuuta 1973 asetuksen (ETY) N:o 315/68 ja asetuksen (ETY) N:o 537/70 muuttamisesta tiettyjen tulppaanilajikkeiden kokovaatimusten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston asetuksen (ETY) N:o 234/68(1), ja erityisesti sen 4 artiklan,
ottaa huomioon kukkasipulien ja -mukuloiden laatuvaatimusten vahvistamisesta 12 päivänä maaliskuuta 1968 annetun neuvoston (ETY) asetuksen N:o 315/68(2), sellaisena kuin se on viimeksi muutettuna asetuksella (ETY) N:o 538/70(3), ja erityisesti sen 2 artiklan 2 kohdan,
sekä katsoo, että
saatu kokemus osoittaa, että nykyinen tuotantotekniikka mahdollistaa hyvälaatuisten tulppaanien tuottamisen yhteisissä laatuvaatimuksissa säädettyä "seulakokoa 11" pienemmistä sipuleista; sen vuoksi on syytä tarkistaa näitä vaatimuksia,
yllä mainittu muutos tekee tarpeettomaksi tietyt jäsenvaltioiden kukkasipuleita ja -mukuloita kolmansiin maihin vietäessä sovellettavien laatuvaatimusten perusteita koskevien poikkeustoimenpiteiden toteuttamisen sallimisesta 23 päivänä maaliskuuta 1970 annetun neuvoston asetuksen (ETY) N:o 537/70 (4)säännökset, ja
elävien kasvien ja kukkaviljelytuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 315/68 liitteessä olevan III ryhmän taulukossa rivit "Tulipa" ja siitä eteenpäin riviin "Kasvitieteelliset tulppaanit" saakka tämän asetuksen liitteessä olevalla tekstillä.
2 artikla
Muutetaan asetusta (ETY) N:o 537/70 seuraavasti:
1. Poistetaan 1 artiklan 1 alakohdasta ilmaisut "Tulipa", Tulipa "Cordell Hull", Tulipa "American Flag" ja Tulipa "Montgomery".
2. Poistetaan liitteestä rivit: Tulipa, Tulipa "Cordell Hull", Tulipa "American Flag" ja Tulipa "Montgomery".
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1973.

Labels: 7
6